**D I S P O Z I Ţ I E**

**privind aprobarea regulamentului pentru organizarea şi desfăşurarea analizei noului proiect de management al managerului Revistei „Művelődés”, a caietului de obiective și a comisiilor de concurs și de soluționare a contestațiilor**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 16570/14.04.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Ținând cont de:

* Dispoziţia Preşedintelui Consiliului Judeţean Cluj nr. 146/2025 privind aprobarea rezultatului evaluării finale pe perioada 01.07.2021-30.06.2025 a managementului Revistei „Művelődés” instituţie de cultură aflată în subordinea Consiliului Judeţean Cluj;
* referatul nr. 13225/25.03.2025 privind aprobarea perioadei de (patru) ani pentru depunerea unui nou proiect de management în urma rezultatului evaluării finale obținut de domnul Benko Levente, manager la Revista „Művelődés”;
* referatul nr. 13228/25.03.2025 privind constituirea comisiilor de concurs și de soluționare a contestațiilor,

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 191 alin. (1) lit. a) și f) din Ordonanța de urgență a Guvernului nr. 57/2019 privind Codul administrativ cu modificările şi completările ulterioare;
* art. 11 şi art. 43^1 alin. (1) din Ordonanţa de Urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare;
* art. 14 și art. 15 din Anexa nr. 1 și Anexa nr. 3 din Ordinul Ministrului Culturii nr. 2.799/2015 pentru aprobarea Regulamentului-cadru de organizare şi desfășurare a concursului de proiecte de management, a Regulamentului-cadru de organizare şi desfăşurare a evaluării managementului, a modelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management.

În temeiul drepturilor conferite de art. 196 alin.1 lit. b) din Ordonanța de Urgență nr. 57/2019 privind Codul administrativ, cu modificările şi completările ulterioare,

**d i s p u n e:**

**Art. 1.** Se aprobă Regulamentul pentru organizarea şi desfăşurarea analizei noului proiect de management al domnului Benko Levente, manager la Revista „Művelődés”, cuprins în **Anexa nr. 1** care face parte integrantă din prezenta dispoziţie.

**Art. 2.** Se aprobă caietul de obiective în vederea organizării și desfășurării analizei noului proiect de management al domnului Benko Levente, manager la Revista „Művelődés”, cuprins în **Anexa nr. 2**care face parte integrantă din prezenta dispoziţie.

**Art. 3.** Se constituie Comisia de concurs pentru analiza noului proiect de management al domnului Benko Levente, manager la Revista „Művelődés”, în următoarea componenţă:

**Reprezentant Consiliul Județean Cluj:**

1. Duj Erika – expert cabinet Vicepreședinte;

**Membri:**

1. Ujvari Ildiko – Redactor-șef Szabadsag.;
2. Karacsonyi Zsolt- redactor-șef al Revistei literare Helikon din Cluj.

**Art. 4.** Se constituie Comisia de soluţionare a contestațiilor pentru analiza noului proiect de management al domnului Benko Levente, manager la Revista „Művelődés”, în următoarea componenţă:

**Preşedinte**:

1. Ștefan-Eduard Iliescu- Director Executiv, Direcția Juridică Consiliul Județean Cluj;

**Membri:**

1. Mocan Corina - Șef Serviciu, Serviciul Resurse Umane, Consiliul Judeţean Cluj;
2. Oltean Cristina – consilier juridic - Consiliul Judeţean Cluj.

**Art. 5**. Se constituie Secretariatul comisiilor prevăzute la art. 1 și art. 2 în următoarea componență:

1. Rusnac Adriana-Mirela – consilier - Serviciul Resurse Umane;
2. Leuce Viorica – consilier - Serviciul Buget Local Venituri;
3. Muntean Crina-Ioana – consilier juridic Serviciul Juridic, Contencios Administrativ, Arhivă.

**Art. 6.** Cu punerea în aplicare a prevederilor prezentei dispoziţii se încredinţează Direcţia Generală Buget-Finanţe Resurse Umane.

**Art. 7.** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane, domnului Benko Levente, persoanelor desemnate la art. 3-5, precum şi Prefectului Judeţului Cluj.

**P R E Ş E D I N T E, CONTRASEMNEAZĂ :**

**SECRETAR GENERAL AL JUDEŢULUI**

Alin Tișe Simona Gaci

**Nr. 180 din 15 aprilie 2025**